আজকের এ অবস্থা ভারতে একদিনে সৃষ্টি হয়নি। বরং এ পচন বহুবছর ধরে অবিরাম ভাবে ঘটে আসছে। ভারতীয় ইংরেজী দৈনিক হিন্দুস্থান টাইমসের ৪/১২/১২-য়ে প্রকাশিত একটি নিবন্ধে সুজাতা আনানদান তুলে ধরেছেন এ নৈতীক পচনকে ত্বরান্বিত করার কাজে দেশের রাজনৈতীক নেতাগণ কীরূপে জড়িত তার এক বিবরণ। তিনি লিখেছেন,বোম্বাইয়ে একটি মারাঠী পত্রিকা ষাটের দশকে “ধর্ষণের গাইড বুক” নামে একটি নিবন্ধে ছেপেছিল যাতে ছিল নারীধর্ষণে ধাপে ধাপে ধর্ষণকারীর কি করণীয় তার খুঁটিনাটি নির্দেশনা। বিস্ময়ের বিষয়,এতবড় নোংরা বিষয় পত্রিকায় প্রকাশের পর উক্ত গাইড বুকের লেখক,পত্রিকার সম্পাদক ও প্রশাসকের বিরুদ্ধে কোন মামলা হয়নি। কারো কোন শাস্তিও হয়। বরং উক্ত লেখক আবির্ভূত হয়েছেন প্রদেশ কংগ্রেসের সভাপতির উপদেষ্টা,রাজনৈতীক গুরু ও দার্শনিক রূপে।ভারতীয় রাজনীতির গভীরে এরূপ দুর্বৃত্তগণ যে কতটা গভীর ভাবে ঢুকে পড়েছে এ হলো তার নমুনা। ভারতের আরেক ইংরেজী দৈনিক পত্রিকা “দি হিন্দু” র ৪/০১/১৩ তারিখে একটি রিপোর্ট প্রকাশ করেছে যে, ভারতের বিধান সভা ও লোক সভার সর্বমোট ৪,৮৩৫ সদস্যদের মধ্যে ১৪৪৮ জনের বিরুদ্ধে ক্রিমিনাল তথা ফৌজদারি কেসের মামলা রয়েছে। অনেকের বিরুদ্ধে ধর্ষণের মামলাও রয়েছে।